Toyota preplavljena tužbama
Radi se o više od stotinu tužbi podnesenih diljem Amerike od strane vozača čija je sigurnost ugrožena neispravnošću Toyotinih vozila
Savezni sud u Kaliforniji saslušat će argumente o skupnom procesuiranju više od stotinu tužbi u kojima vlasnici Toyotinih automobila zahtijevaju obeštećenje za svoje financijske gubitke Panel saveznih sudaca u San Diegu u Kaliforniji uskoro će donijeti odluku o mogućoj konsolidaciji više od 100 tužbi podnesenih diljem Amerike protiv auto kompanije Toyote. Toyota je preplavljena tužbama oko sigurnosti njihovih vozila radi kojih je opozvano više od osam i pol milijuna vozila po cijelom svijetu. Savezni sud u Kaliforniji će saslušati argumente o skupnom procesuiranju više od stotinu tužbi u kojima vlasnici Toyotinih automobila zahtijevaju obeštećenje za svoje financijske gubitke. „Oni se bave pitanjem smanjenja vrijednosti Toyotinih vozila, koje je rezultat dezinformacija i loše uprave tvrtke, radi čega kupci tih vozila ne bi trebali ispaštati.“ Tim Howard, profesor prava na Sveučilištu Northeastern, koji predvodi konzorcij odvjetnika koji će podnijeti zahtjev za združeni sudski proces, kaže da bi to moglo Toyotu skupo koštati: „Ako procijenimo visinu obeštećenja od tisuću dolara po vozilu, za oko osam do deset milijuna vozila dolazimo do sirove svote od osam milijardi dolara.“ Državni ured za sigurnost prometa je povezao više od 50 pogibija u udesima s problemom neočekivanog ubrzanja, sigurnosni problem za koji je Toyota krivnju svalila na tepihe na podu auta i neispravne gas pedale. „Za mene to je toliko nelogičan zaključak da mi je u njega teško povjerovati.“ Victor Andreone jedan je od tužitelja za kojeg se očekuje da će svjedočiti na sudu. On tvrdi da je Toyota nebrigom ugrozila sigurnost čitave njegove obitelji. „Moja kćer u Los Angelesu ima dvoje djece mladjih od šest godina. Moj sin ima bebu staru godinu i pol. Ja sam očigledno zabrinut da je, iz onoga sto sam vidio, tehnička strana tih defekata bila nedovoljno istražena.“ Panel koji čine sedam sudaca u travnju će donijeti presudu. Predstavnik Toyote kaže da tvrtka ne želi komentirati proces koji je u tijeku.